So, 31. Juli 2005 18:45    Hallo min Schatz    Jetzt hät Sabrina dr Peter überredet in MacDonald Hamburger go hole anstatt zkoche!!! Somit gits - wenigstens für mi - numme en Hamburger, somit kann i mis Gwicht wieder in "Normalzuestand" kriege.. Drum han i  scho wieder Glegeheit mit Dir zkomuniziere...    Die nägschte Date: 19.8.-21.8., 16.9.-18.9., irgendwänn zwüsche 7.10. +16.10. (i fahr jo mit dr Marie-louise e paar Dääg furt wänns ihre gsundheitlich und vom Maa us goht, sunscht kummi sicher für 2-3 Dääg elei), 11.11.-13.11. und dänn wirds wohrschinlich afangs Januar usser:Du findsch irgend öppis kuscheligs und warms zwüsche Basel und Domat/Ems wo nit allzu tür isch wo mir uns könnte träffe???... Ich han dänn ebe ca. 4-5Wuche lang immer  Theateruffüehrige.    Hüt morge han i eigentlich no lang pändlet, aber viel han i Dir nit könne drüber brichte. Das isch halt so bi mir, ich pändle gwüssi "Sache", bikumm dAntworte, mit dene tuen i mi meh oder weniger usenandersetze, und gwüssi - vor allem Gueti - tuen i wie schubladisiere und läb mi Alldag normal witer ohni uf gwüssi Begebeheite abzwarte... Irgendwänn gits e Aenderig i mim Alldag und dänn kunnts dejavu oder dejagwüsst erläbnis: Ahja, jetzt isch das itroffe, eso hät dr Pändel das gmeint! I has  jo eigentlich gwüsst, dass es eso uusekunnt. Aber pändlet han i sicher, dass mir mit unsere Liebi i Zuekunft werde zäme sie und wird bliebe -- aber ob immer oder wielang han i nit pändlet und möcht i au gar nit wüsse - Ich möcht eifach dr Momänt gniesse und immer wieder und nit a irgend ev. end dänke muesse jetzt won ichs 1. Mol das dörf erläbe....    Jo, ich könnt Dir no meh schriebe, aber sie sind leider scho zrugg und möchte ässe.    So balds goht schrieb oder telefonier ich Dir  wieder gäll. I heb Di fescht -